ดอว์นเอฟเอ็ม

ดอว์นเอฟเอ็ม () เป็นสตูดิโออัลบั้มลำดับที่ 5 ของนักร้องชาวแคนาดา เดอะวีกเอนด์ เผยแพร่เมื่อวันที่ 7 มกราคม ค.ศ. 2022 ผ่านเอ็กซ์โอและรีพับลิกเรเคิดส์ อัลบั้มนี้มีคำบรรยายโดยจิม แคร์รีย์ มีนักร้องรับเชิญคือไทเลอร์เดอะครีเอเตอร์, ลิล เวย์น และสโปเกินเวิด ประพันธ์ร่วมกับควินซี โจนส์ และจอช แซฟดี มีโปรดิวเซอร์คือเดอะวีกเอนด์, แมกซ์ มาร์ติน และวันโอทริกซ์พอยต์เนเวอร์ รวมไปถึงคนอื่น ๆ เช่น ออสการ์ โฮลเตอร์, แคลวิน แฮร์ริส และสวีดิชเฮาส์มาเฟีย

เดอะวีกเอนด์อธิบายแนวคิดของอัลบั้มว่าเป็นสภาวะของแดนชำระ — การเดินทางไปสู่ "แสงสว่างที่ปลายอุโมงค์" เป็นภาคต่อของสตูดิโออัลบั้มชุดที่สี่ อาฟเตอร์อาเวอส์ (2020) ในทางดนตรี ดอว์นเอฟเอ็มเป็นแนวเพลงแนวจังหวะที่ประกอบด้วยแดนซ์ป็อปและซินท์ป็อป ที่ได้รับแรงบันดาลใจอย่างมากจากแนวเพลงนิวเวฟ ฟังก์ และอิเล็กทรอนิกส์แดนซ์ในช่วงคริสต์ทศวรรษ 1980 อัลบั้มนี้ได้รับเสียงชื่นชมอย่างกว้างขวางจากนักวิจารณ์เพลง ซึ่งชมเชยการผลิตและท่วงทำนอง

อัลบั้มได้ปล่อยออกมาจำนวน 4 ซิงเกิล — "Take My Breath" "Sacrifice" "Out of Time" และ "Less than Zero" — โดย "Take My Breath" ครองอันดับสูงสุดที่อันดับหกในบิลบอร์ดฮอต 100 ของสหรัฐ เดอะวีกเอนด์โปรโมตดอว์นเอฟเอ็มด้วยแอมะซอนมิวสิกในวันเปิดตัวอัลบั้ม ซึ่งเขาทำหน้าที่เป็นผู้จัดรายการและเล่นอัลบั้มให้ผู้ชมฟัง นอกจากนี้เขายังโปรโมตอัลบั้มด้วยเพลงพิเศษทางโทรทัศน์ในแอมะซอนไพร์มวิดีโอที่มีการแสดงสด โรงละคร และการแสดงศิลปะสำหรับ "ไนต์เอาต์แอตเดอะคลับ" ดอว์นเอฟเอ็มยังครองอันดับหนึ่งในกว่า 10 ประเทศ รวมถึงออสเตรเลีย แคนาดา ไอร์แลนด์ เนเธอร์แลนด์ นิวซีแลนด์ และสหราชอาณาจักร เปิดตัวที่อันดับสองในชาร์ตบิลบอร์ด 200 ของสหรัฐอเมริกา

เพื่อสนับสนุนอัลบั้มทั้งอาฟเตอร์อาเวอส์และดอว์นเอฟเอ็ม เดอะวีกเอนด์ได้เริ่มทัวร์อาฟเตอร์ทิลดอว์นทัวร์เริ่มในวันที่ 14 กรกฎาคม ค.ศ. 2022 ในอเมริกาเหนือ และมีกำหนดจะไปเยือนอเมริกาใต้ ยุโรป เอเชีย ตะวันออกกลาง และออสเตรเลียต่อไป

 การตอบรับเชิงวิจารณ์ 

 อันดับ 
+รายการอันดับสิ้นปีของ ดอว์นเอฟเอ็ม สื่อสิ่งพิมพ์ รายการ อันดับ อ้างอิง บิลบอร์ด 50 อัลบั้มที่ดีที่สุดของปี 2022   คอมเพล็กซ์ อัลบั้มที่ดีที่สุดของปี 2022   เอ็กซ์เคลม! 50 อัลบั้มที่ดีที่สุดของปี 2022 ของเอ็กซ์เคลม!   เดอะเฟดเดอร์ 50 อัลบั้มที่ดีที่สุดของปี 2022   เดอะการ์เดียน 50 อัลบั้มที่ดีที่สุดของปี 2022   เดอะนิวยอร์กไทมส์ อัลบั้มที่ดีที่สุดของลินด์เซย์ โซลาดซ์ ในปี 2022   พิตช์โฟร์ก 50 อัลบั้มที่ดีที่สุดของปี 2022   โรลลิงสโตน 100 อัลบั้มที่ดีที่สุดของปี 2022   สเลนต์แม็กกาซีน 50 อัลบั้มที่ดีที่สุดของปี 2022   ไทม์เอาต์ 20 อัลบั้มที่ดีที่สุดของปี 2022  

 รางวัล 
+รางวัลและการเสนอชื่อของ ดอว์นเอฟเอ็ม ปี รางวัล สาขา ผล อ้างอิง 2022 อเมริกันมิวสิกอะวอดส์ อัลบั้มป็อป/ร็อกสุดโปรด   บิลบอร์ดมิวสิกอะวอดส์ อัลบั้มอาร์แอนด์บียอดนิยม   โพลาริสมิวสิกไพรซ์ โพลาริสมิวสิกไพรซ์  

 รายการเพลง 



หมายเหตุ
  หมายถึงผู้ผลิตร่วม
  หมายถึงผู้ผลิตเพิ่มเติม

 อ้างอิง 

 แหล่งข้อมูลอื่น 





หมวดหมู่:อัลบั้มเพลงในปี พ.ศ. 2565
หมวดหมู่:อัลบั้มเพลงที่ผลิตโดยแมกซ์ มาร์ติน
หมวดหมู่:คอนเซปต์อัลบั้ม
หมวดหมู่:อัลบั้มเพลงของค่ายรีพับลิกเรเคิดส์
หมวดหมู่:อัลบั้มของเดอะวีกเอนด์